**KENTSIN TLAHTOLTSIN**

**ˀAMATLASENKAWALLI IEPC-ACG-057/2023 ˀIKA MOSENKAWA NI ˀAMATLANAWATILISTLI KANPA MOSENKAWAS SANSE TLATEPANILISTLI WAN TLAYEHYEKOLISTLI SIWAMEH WAN ˀOKICHMEH, NOHKI KANPA MOSENKWALTLALIS TLANAWATILISTLI KANPA KINMAPALEWIS TLANECHIKOL-TLAXIKOWANEH, KEMA MOTEKITLAHTLANIYAH ˀIPAN CANDIDATURAS TLEN DIPUTACIONES WAN MUNÍCIPES ˀIPAN TEKICHIWALISTLI ELECTORAL LOCAL CONCURRENTE 2023-2024**

**TLEN PANOTOK**

**TLASENKAWALLI TLEN JUICIO CIUDADANO JDC-036/2020 WAN TLASENTILISTLI WAN, JDC-037/ 2020.**

ˀIpan tonalli 24 tlen diciembre tlen 2020, ni Tribunal Electoral tlen Xalˀixko ˀAltepetl kinawatih ni Instituo Electoral wan tlen Tlapalewilli Ciudadana tlen Xalˀixko ma kichiwakah se tlaˀixmatilistli wan ma mosenkawa tekitl kanpa kinmapalewiseh masewaltlakameh kema pewasa nopa Tekichiwalistli Electoral tlen 2020-2021, mochiwas ˀipan nopa ˀamatlalistli wan ˀipan tekitlahtlanilistli tlen candidatos ˀipan Congreso local wan, ˀipan ayuntamientos kanpa kena welis mochiwas ˀipan nopa Tekichiwalistli Electoral Local Concurrente.

**TLASENKAWALLI TLEN JUICIO CIUDADANO JDC-021 / 2021**

ˀIpan senpowalli wan ˀome tonalli tlen febrero tlen 2021, ni Tribunal Electoral tlen Xalˀixko ˀAltepetl kinawatih ni Instituto Electoral wan tlen Tlapalewilli Ciudadana tlen Xalˀixko ˀAltepetl ma kichiwakah se tlaˀixmatilistli wan ma mosenkawa tekitl kanpa kinmapalewiseh chinamitl LGBTTTIQ+ wan tlakameh tlen ˀaxkwalli ˀinintlakayo ˀipa nopase Tekichiwalistli Electoral Concurrente, ˀipan nopa ˀamatlalistli wan ˀipan tekitlahtlanilistli tlen candidatos ˀipan Congreso local wan, ˀipan ayuntamientos tlen kanpa kena welis mochiwas ˀipan Xalˀixko ˀAltepetl.

**MOKWALMATI NI TEKICHIWALLI EJECUTIVO KANPA MOSENKAWAS NI ˀAMATLANAWATILISTLI TLEN SANSE TLATEPANILISTLI WAN TLAYEHYEKOLISTLI SIWAMEH WAN ˀOKICHMEH WAN ACCIONES AFIRMATIVA.**

ˀIpan 27 tonalli tlen mayo tlen 2022, nopa Consejo General, kikwalˀiˀtak nopa ˀamatlasenkawalli IEPC-ACG-032/2022 wan ˀika ˀini kichihki ni Tekichiwalli Ejecutivo ˀika mosenkawas ni ˀamatlanawatilistli tlen sanse tlatepanilistli wan tlayehyekolistli siwameh wan ˀokichmeh wan acciones afirmativas ˀipan nopase Tekichiwalistli Electoral Concurrente, ˀika ya, motonaltlalli tekitl wan tlatsihtokilistli ˀika tlen paridad tlen género wan kanpa kinseliseh nopa tlanechikoltlaxikowaneh.

ˀIpan 2023, mochihki 14 tekitl kanpa kintlatsintokilihke tlakameh tlen ˀaxkwalli ˀinintlakayo ˀipan 14 ˀaltepetlahtokayotl wan, 9 tekitl kanpa kintlatsintokilihkeh masewaltlakameh tlen masewalˀaltepehmeh.

**TLASENKAWALYOTL TLEN ˀAMOCHTLANAWATILISTLI ELECTORAL TLEN XALˀIXKO ˀALTEPETL**

ˀIpan 20 tonalli tlen mayo 2023 momatiltih ˀipan Periódico Oficial “El Estado de Jalisco” nopa tlanawatilli **29185/LXIII/23**, kanpa mopatla nopa tlanawatilli 214 tlen ˀamochtlanawatilistli mosenkahki tonalli tlen ˀamatlayolmelawalli tlen Tekichiwalistli Electoral Local.

ˀIpan 6 tonalli tlen julio tlen 2023, momatilti nopa tlanawatili 29217/LXIII/23, kanpa mopatla miyak tlanawatili tlen ˀamochtlanawatilistli ˀika nopa paridad tlen género kanpa motekitlahtlaniliseh candidaturas ˀipan elecciones popular ˀipan Xalˀixko. Wan, ˀika titlamiseh, ˀipan 20 tlen julio tlen ni xiwitl, ˀika tlanawatili 29235/LXIII/23 kisenkahkeh miyak tlanawatili ˀipan tekitlahtlanilistli elección popular tlen nechikoltlaxikowaneh kanpa mosenkawas weliseh ˀixnesiseh ˀipan política local: masewaltlakameh, tlen chinamitl LGBTTTIQ+, tlakameh tlen ˀaxkwalli ˀinitlakayo wan xalˀixkoˀewane tlen mochantihtokeh ˀipan seyok nalli.

**TLEN KITLAHTLACHILI CONSEJO GENERAL, YANIHI:**

**TLEN PAN EJECUTIVO ˀIKA MOSENKAWAS NI ˀAMATLANAWATILISTLI TLEN PARIDAD WAN ACCIONES AFIRMATIVAS.**

Tlasenkawalli legal ˀipan tekitl tlen paridad tlen género wan acciones afirmativas tlen kisenkahki nopa tlanawatiltlasenkahketl local wahka nohkiya kiˀahasik ˀinelwayo tlen legal kanpa kikwalsenkawas ma welikah motekitlahtlaniliseh ˀipan elección popular nopa siwameh, wan nohkiya tlen tlakameh ˀahkeyawantih ˀitstokeh ˀipan nechikolistli tlen wehkaya kinˀiyokachihtiwalowih ˀipan política, wahka kehni neski kenihki neliya mopatlak ˀipan nopa tekitl jurídica wan ˀihkino mosenkwaltlali nochi nopa tekitl tlen mokwatakahtoya ˀipan Tekitl Ejecutivo ˀika mosenkawas ni ˀamatlanawatilistli tlen paridad wan acciones afirmativas tlen tekichiwalistli Electoral Local Concurrente 2023-2024, pampa tlen kitemoyaya kisenkawas tlanawatil tlen tlayekanalistli tlen paridad, nohkiya nopa medidas afirmativas ˀihkino weliseh ˀixnesiseh ˀipan política siwameh wan nechikoltlaxikowaneh, kenihki ˀeltok ˀipan tlanawatilistli tlen motekowiya ˀino kema ˀayo momatiltiyaya nopa tlanawatili tlen tlasenkawalli ˀika ˀamochtlanatilli Electoral tlen Xalˀixko ˀAltepetl, tlen tikˀonˀiˀtakeh.

**TLASENKAWALYOTL TLEN ˀAMOCHTLANAWATILISTLI ELECTORAL TLEN XALˀIXKO ˀALTEPETL ˀIPAN TEKITL TLEN PARIDAD.**

Tlasenkawalli tlen ˀamochtlanawatilistli Electoral tlen Xalˀixko ˀAltepetl kiˀamatlaltok nopa ˀaltepetlahtokayotl moxelos ˀika bloques tlen población, ˀika nopa 20 ˀaltepetlahtokayotl tlen miyak tlakameh kinpiya tlen ni ˀaltepetl wan bloques tlen competitividad, ˀika nopa sekih ˀaltepetlahtokayotl, motlachilis porcentaje kenihki ˀixnesis tlasawanilli ˀika partidos o tlanechikotekitinih ˀipan tekiwitlapehpenilistli tlen ˀonpanok. Sesen tlen ni bloques kipiya tlanawatili ˀika ˀonkas tlasenkawalli ˀika paridad tlen género wan ma motekitlahtlanikah siwameh kanpa ˀaltepetlahtokayotl tlen pilkentsin competitividad wan momatiltis ma ˀonkas tekitlahtlanilitli maske 50% tlen siwameh ˀipan nochi candidaturas ˀipan Estado.

**TLANAWATILISTLI ˀIKA KINMAPALEWIS NOPA TLANECHIKOLTLAXIKOWANEH WAN TLEN KINˀIXPINAWALTIHTOKEH MIYAK ˀIPAN TEKICHIWALISTL ELECCIONES ˀIPAN XALˀIXKO.**

1. **Tlakameh tlen género femenino.**

ˀIpan nochi ˀaltepetlahtokayotl wan distritos kanpa motekitlahtlaniseh candidaturas, moneki moneltokilis tlanawatilistli tlen paridad vertical, horizontal wan transversal ˀipan nochi tekitl tlen elección popular kenihki: presidencias municipales, sindicaturas, regidurías, kenke tekohmeh wan tepatlaneh; diputaciones ˀika mayoría relativa, kenke tekohmeh wan tepatlaneh nohkiya nopa candidaturas a diputaciones ˀika representación proporcional.

Wan nohkiya, ni Instituto Electoal, ˀika nopa ˀAmatlanawatilistli tlen mosenkahtok, nopano ˀeltok tlanawatilistli ˀika bloque poblacional wan bloques tlen competitividad wan tlayolmelawa ma ˀaxmonelsentili nopa tekitlahtlanilistli tlen género femenio ˀipan ˀaltepetlahtokayotl tlen pilkentsin competitivos wan pilkentsin tlakameh ˀipan ni estado.

1. **Masewaltlakameh**

ˀIpan ˀaltepetlahtokayotl kanpa tlawel miyakeh masewalmeh, moneki motekitlahtlanis maske setsin candidatura ˀika presidencia municipal kanpa ˀitstoseh masewalmeh.

ˀIpan nochi ˀaltepetlahtokayotl, nopa planillas tlen candidaturas moneki kipiyas seˀome fórmula ˀika masewaltlakameh tekohmeh wan tepatlaketl, ˀini mochiwas kenihki ˀininmiyaka masewalmeh ˀipan sesen ˀaltepetlahtokayotl.

ˀIka nopa diputaciones tlen representación proporcional, maske setsin tlakamasewalli moneki ˀixnesis ˀixtowi ˀipan nopa matlaktli tohkayotl tlen candidaturas, wan noha ma welis motekitlahtlanis ˀika se fórmula tlen mayoría relativa tlen tlakamasewalli wan ˀiknino mosenkawas ni tlanawatili.

1. **Chinankomitl tlen LGBTTTIQ+:**

Moneki motekitlahtlanis maska ˀika se formula tlen tlakameh tlen diversidad sexual ˀika se nechikol ˀaltepetlahtokayotl kanpa ˀixnesis tlen población LGBTTTIQ+ ˀipan ˀaltepetl, tikˀihtoseh ˀipan 6 ˀaltepetlahtokayotl.

Nopa diputaciones tlen representación proporcional, maske setsin tlakatl tlen diversidad sexual moneki ˀixnesis ˀipan nopa matlaktli tohkayotl tlen candidaturas, wan noha ma welis motekitlahtlanis ˀika se fórmula tlen mayoría relativa tlen tlakameh tlen chinamitl tlen tikixmatihya.

1. **Tlakameh tlen ˀaxkwalli ˀinintlakayo:**

Moneki motekitlahtlanis maska ˀika se formula tlen tlakameh tlen ˀaxkwali ˀitlakayo ˀika se nechikol ˀaltepetlahtokayotl kanpa ˀixnesis tlen población ˀika ˀaxkwalli tlakayotl ˀipan ˀaltepetl, tikˀihtoseh ˀipan 19 ˀaltepetlahtokayotl.

Nopa diputaciones tlen representación proporcional, maske setsin tlakatl tlen ˀaxkwalli ˀitlakayo moneki ˀixnesis ˀipan nopa matlaktli tohkayotl tlen candidaturas, wan noha ma welis motekitlahtlanis ˀika se fórmula tlen mayoría relativa tlen tlakameh tlen ni nechikolistli.

1. **Xalˀixkoˀewaneh tlen Mochantihtokeh seyok Tlaalnaali:**

Moneki motekitlahtlaniseh maske setsin tlakatl tlen xalˀixkoˀewani tlen mochantihtok ˀika seyok tlaalnalli ˀipan nopa ˀaxtowi matlaktli tohkayotl tlen candidaturas ˀika diputaciones tlen representación proporcional.

1. **Tlakameh Telpokameh wan ˀIchpokameh:**

Monekiliya ˀipan sesen planilla tlen munícipes ma mokalaki se fórmula tlen tlakameh telpokameh wan ˀichpokameh, tikˀihtoseh, tlakameh tlen kipiyah 18 wan 35 xiwitl.

ˀIpan nopa ˀamatohkayotl tlen candidaturas ˀika diputaciones tlen representación proporcional, maske setsin tlakatl telpokatl o ˀichpokatl moneki ˀixnesis ˀaxtowi, wan noha ma welis motekitlahtlanis ˀika se fórmula tlen mayoría relativa tlen tlakameh telpokameh o ˀichpokameh.

Ni tlanawatilistli kitemowa ma ˀonka se tlatepanilistli ˀika tlaxitlawalli wan nochimeh kipiyaseh tlen neliya moneki sesen tlanechikolmeh tlen ni tekichiwalistli electoral, ma kitlepanitakah ˀiwexkayo población wan kenihki moxexelohtok. Wan nikan monawatiya ma ˀaxˀixpolowi nopa autoadscripción tlen género wan momalokotsos kanpa ˀaxkinseliseh tlen tlakameh ˀax binarias ˀipan nopa ˀamatohkayotl tlen candidatos. Wan nikan motetiliya ni tlanawatilistli ni se tekichiwalistli tlen legislativo kanpa kitemowa ma ˀonka se kwalli tlayekanalistli wan nohkiya nopeka seˀome xiwitl tihyehyekoseh tlan kwaltixki ˀipan elecciones.

**TLASENKAWALLI**

**ˀAXTOPAN**: Mosenkawa ni *ˀamatlanawatilistli kanpa mosenkawas sanse tlatepanilistli wan tlayehyekolistli siwameh wan ˀokichmeh, nohki kanpa mosenkwaltlalis tlanawatilistli kanpa kinmapalewis tlanechikol-tlaxikowaneh,*ˀipan tekichiwalistli Electoral Concurrente 2023-2024.

**ˀOMPA**: Mosenkawa anexos estadísticos tlen partídos polítocs tlen moˀamatlaltokeh wan kinˀixmatokeh ˀipan tekichiwalli electoral.

**ˀEXPAN**: Nikan motlamiltiya tekichiwalistli tlen Tekitl Ejecutivo kanpa mosenkawa ni ˀamatlanawatilistli tlen sanse tlatepanilistli wan tlayehyekolistli siwameh wan ˀokichmeh wan acciones afirmativas.

**NAWPAN ˀIKA CHIKOMEPAN**. Monawatiya ma tematiltika ni tlasenkawalistli wan ˀamatlanawatilistli, ma motlahtolkowas ˀika braille wan tlahtolli ˀika señas mexicanas, nohkiya ˀika wixarika wan nawatl ˀipan nochi nopa tepostlanohnotsaloni wan tepostlamoyawalistli tlen ˀonka.